Anti-Hero (שיר)

"Anti-Hero" (בעברית: "אנטי-גיבור") הוא סינגל שהוקלט על ידי הזמרת-יוצרת האמריקאית טיילור סוויפט. זו הרצועה השלישית באלבום האולפן העשירי של סוויפט, Midnights, שיצא לאור ב-21 באוקטובר 2022 תחת ריפבליק רקורדס. נכתב והופק על ידי סוויפט וג'ק אנטונוף, ומתמקד בחוסר הביטחון הנפשי של הזמרת ובבעיות דה-פרסונליזציה שחוותה בחייה. ב-24 באוקטובר נשלח לרדיו מוזיקה עכשווית למבוגרים ולרדיו להיטים עכשוויים למחרת, כסינגל המוביל של Midnights. כמו כן, הוא נכלל ברשימת השירים של סיבוב ההופעות השישי של הזמרת, "The Eras Tour".

מבקרי המוזיקה העכשווית שיבחו את "Anti-Hero" על מילותיו, קצבו הקליט, כלי הנגינה השונים שעליהם הוא מבוסס וקולה של סוויפט. כמה מגזיני מוזיקה אף טענו כי מדובר בסינגל הטוב ביותר של הזמרת אי פעם. דירוגי סוף השנה הכתירו אותו כאחד השירים האהובים ביותר בשנת 2022. הווידאו קליפ הרשמי שלו, שהופק ובוים על ידי סוויפט, הוקרן בבכורה בערוץ היוטיוב שלה ב-21 באוקטובר גם כן. הוא מתאר את פחדיה, חוסר הביטחון והפרעות האכילה שלה. "Anti-Hero" זכה להצלחה מסחרית גבוה, ושלט בכמעט כל פורמטי המכירות השונים: הורדות דיגיטליות, הזרמת מוזיקה והשמעות ברדיו. הוא שבר שיא עולמי עבור מספר ההשמעות הגבוה ביותר לשיר ביום הראשון לצאתו בספוטיפיי (17,000,000). כמו כן, הגיע לעשרת השירים העליונים במצעדי המוזיקה השונים בארבעים מדינות שונות, דוגמת אוסטרליה, בלגיה, קנדה, קרואטיה, אירלנד, ישראל, ניו זילנד, הממלכה המאוחדת וארצות הברית. "Anti-Hero" נכנס למצעד הבילבורד גלובל 200 במקום הראשון – שירה השני של סוויפט שעושה זאת לאחר "All Too Well (10 Minute Version) (Taylor's Version)".

בארצות הברית הפך "Anti-Hero" לשירה התשיעי של סוויפט שמגיע לפסגת הבילבורד הוט 100 ולשיר הנמכר ביותר ב-2022. כמו כן, הוא סימן את הצלחתה הראשונה של הזמרת בפלטפורמת הרדיו לאחר "Delicate": דורג במקום הראשון במצעד שירי הרדיו, מצעד הפופ איירפליי, מצעד 40 השירים למבוגרים ומצעד השירים העכשוויים למבוגרים. רמיקס לשיר בהשתתפות להקת בליצ'רס יצא לאור ב-7 בנובמבר.

== רקע ==
ב-28 באוגוסט 2022 הכריזה סוויפט על תאריך פרסומו של אלבום האולפן העשירי שלה, Midnights. רשימת רצועותיו לא נחשפה מיד.<ref name="RS/reveal"></ref> אנטונוף, שעבד איתה מאז הוצאת 1989 ב-2014, אושר כמפיק האלבום דרך סרטון שפורסם בעמוד האינסטגרם של סוויפט ב-16 בספטמבר בשם "The making of Midnights".<ref></ref> החל מ-21 בספטמבר החלה לחשוף את שמות הרצועות באמצעות מספר סרטוני טיקטוק קצרים בשם "Midnights Mayhem with Me". בסדרה פורסמו שלושה־עשר סרטונים,<ref name="Full Tracklist"></ref> כששם אחד נחשף כל פעם בתורו.<ref name=":0"></ref> בסרטון סוויפט סובבה גלגל מזל המכיל 13 כדורי פינג פונג ממוספרים.<ref></ref> בכל פעם כדור אקראי יצא מהגלגל, וסוופיט הייתה מקריאה את שם הרצועה בהתאם למספר שהוגרל לתוך טלפון.<ref></ref> בפרק השישי, שעלה לאוויר ב-3 באוקטובר, הכריזה על "Anti-Hero" כשם הרצועה השלישית של האלבום.<ref name=":1"></ref>

== כתיבה ==

סוויפט פרסמה סרטון קצר באינסטגרם שלה, ואמרה ש-"Anti-Hero" נמנה בין השירים האהובים עליה אי פעם. לטענתה, הוא בוחן את חוסר הביטחון הנפשי שלה לעומק, ומפרטו את הדברים שהיא שונאת בעצמה ואת המאבק בין להיות מפורסמת לפרטיותה האישית.<ref name=":1" />

"Anti-Hero" הוא שיר פופ-רוק עם שילוב של סוגת הסינת' פופ.<ref name=":4"></ref><ref name=":10" /><ref name=":2" /> הוא מושפע מצלילי מוזיקת הרוק שהייתה נפוצה בשנות ה-80 של המאה ה-20.<ref name=":3" /> מנגינת הבסיס שלו הוכנה באמצעות לולאת תופים שיטתית ונגינה בסינתיסייזר. מילותיו מביעות את הביקורת של סוויפט על עצמה בענייני חוסר הביטחון, החרדה והדיכאון שלה.<ref></ref> היא אף מכנה אותה כ"בעיה" בסיפור. קשת הנושאים הרחבה בהן היא מתמקדת בשיר מונה את הגוסטינג, הסוואה של נרקיסיזם באמצעות זולתנות וחוסר היכולת שלה להתיידד עם אנשים פרטיים בשל מעמדה הציבורי.<ref name=":302"></ref> מבחינה מלודית, שרה סוויפט בפלסט בבתים, ואילו בפזמון היא חוזרת על המשפט "It's me, hi, I'm the problem, it's me" ("זאת אני, היי, אני הבעיה, זאת אני") באמצעות הרגיסטר המודאלי באופן מונוטוני.<ref name=":6"></ref> בשורה "Sometimes I feel like everybody is a sexy baby, and I'm a monster on the hill" מתייחסת לסדרת הטלוויזיה רוק 30.<ref></ref> "Anti-Hero" נכתב בסולם מי מז'ור בקצב של 97 פעימות לדקה אחד האקורדים A–E–B–C♯m. קולה של סוויפט נע בין התו מי באוקטובה השלישית לתו סי דיאז באוקטבה החמישית.<ref></ref><ref></ref>

== הוצאה לאור וקידום ==
ב-16 באוקטובר פרסמה סרטון קצר בשם "Midnights Manifest", המציג את לוח הזמנים שלה לשבוע הפרסום הראשון של האלבום.<ref></ref> נכתב בו כי הווידאו קליפ של "Anti-Hero" יפורסם ביום השקת Midnights.<ref></ref> ב-21 באוקטובר שלחה יוניברסל מיוזיק גרופ את "Anti-Hero" לתחנות הרדיו האיטלקיות. ב-24 באוקטובר נשלח על ידי ריפבליק רקורדס לרדיו מוזיקה עכשווית למבוגרים ולרדיו להיטים עכשוויים למחרת, כסינגל המוביל של Midnights.<ref name="hmac"></ref> ב-7 בנובמבר 2022 יצא רמיקס לשיר בהשתתפות להקת בליצ'רס של ג'ק אנטונוף. הוא הופץ כהורדה דיגיטילית בלבד, ולמחרת יצא לפלטפורמות הסטרימינג השונות.<ref></ref>

== ביקורות ==
"Anti-Hero" זכה לשבחים אוניברסלית מפי מבקרי המוזיקה. מייגן לפייר מ-Exclaim! כינתה אותו כבחירה הטובה ביותר של סוויפט לסינגל מזה שנים.<ref></ref> אוליבה הורן מעיתון Pitchfork ציינה כי "Anti-Hero" מציף את הפגמים והטעויות של הזמרת מעבר לפני המים, ותיארה אותו כשילוב של סגנון פופי מ-1989, נוירוטיות של Reputation וכישרון כתיבה מ-Folklore ומ-Evermore.<ref name=":2"></ref> בריטני ספנוס מ-Rolling Stone אהבה את הגשר של השיר, ולטענתה, אמרה כי מדובר ברצועה הבולטת ביותר של האלבום Midnights.<ref name="RS"></ref> לורן ג'קסון מ-The New Yorker שיבחה את הפקתו, הפזמון שלו, החריזה בו וקולה של סוויפט. לינדזי זולאדז' מ-The New York Times טענה כי "Anti-Hero" קליט וזכיר מאוד, וזה מה שהופך אותו ללהיט.<ref name=":7"></ref> כריס וילמן מ-Variety ציין לטובה את החושפניות שסוויפט מציגה על פגמיה ועל טעויותיה. בנוסף, הוא טען כי השיר הוא תולעת אוזניים.<ref name=":9"></ref>

המבקר אלכסיס פטרידיס מ-The Guardian טען כי "Anti-Hero" הוא ליטניה על תיעוב ושנאה עצמית לצד ביטחון גבוהה. – אמר.<ref name=":3"></ref> ג'ייסון ליפשוץ מ-Billboard הכתיר אותו כשיר הטוב ביותר ב-Midnights בנימוק שהפקתו והביקורת העצמית המוצגת בו ראויה להערכה. הלן בראון מ-The Independent כינתה את "Anti-Hero" כשיר מצוין, ושיבחה על השימוש בדימויים הנהדרים והסוריאליסטיים ששימשו את סוויפט בכתיבתו.<ref name="Independent2"></ref> כשכתבה עבור The Observer בחרה קיטי אמפייר ב-"Anti-Hero" כאחת מהרצועות המרתקות באלבוםבשל ההלקאה העצמית האפלה שלו. קארל וילסון מ-Slate ציין לטובה את כישרון הכתיבה של סוויפט ואת תהליך חיבור השיר. וילסון גם העריך את היכולות הווקאליות שלה, והשווה אותה לרמת השירה של קייט בוש. ג'ון מרפי מ-MusicOMH טען כי מדובר באחד מהשירים הטובים סוויפט חיברה אי-פעם.

=== רשימות סוף שנה ===
{| class="wikitable"
|+רשימות סוף השנה בהן "Anti-Hero" נכלל
!מפרסם
!רשימה
!דירוג
!הערה
|-
|BBC
|25 השירים הטובים ביותר של 2022
|
|<ref></ref>
|-
|Billboard
|100 השירים הטובים ביותר של 2022
|
|<ref></ref>
|-
|DIY
|הרצועות הטובות ב-2022 על פי DIY
|
|<ref name=":10"></ref>
|-
|Entertainment Weekly
|10 השירים הטובים ביותר של 2022
|
|<ref></ref>
|-
|Los Angeles Times
|100 השירים הטובים ביותר של 2022
|
|<ref></ref>
|-
|NPR
|100 השירים הטובים ביותר של 2022
|
|<ref></ref>
|-
|The New York Times
|השירים הטובים ביותר של 2022 על פי לינדזי זולאד
|
|<ref></ref>
|-
|NME
|50 השירים הטובים ביותר של 2022
|
|<ref></ref>
|-
|Paste
|50 השירים הטובים ביותר של 2022
|
|<ref></ref>
|-
|Pitchfork
|100 השירים הטובים ביותר של 2022
|
|<ref></ref>
|-
|Slant Magazine
|50 השירים הטובים ביותר של 2022
|
|<ref></ref>
|-
|Time Out
|22 השירים הטובים ביותר של 2022
|
|<ref></ref>
|}

=== רשימות כל הזמנים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|364
|<ref></ref>
|}

== וידאו קליפ ==
התצלום הזה החליף את הסצנה השנויה במחלוקת בווידאו קליפ
ב-21 באוקטובר בשעה 08:00 (שעון הקיץ המזרחי, EDT) הועלה הווידאו קליפ של "Anti-Hero", שבוים על ידי סוויפט, ליוטיוב.

תחילה מבצעת סוויפט את הבית הראשון של השיר במטבח בביתה הפרוורי, שמעוצב בסגנון שנות השבעים. לזמן קצר היא מוקפת ברוחות רפאים שמסתתרות תחת סדין לבן. היא פותחת את דלתה וחושפת את גרסתה הצעירה, המגלמת את דמותה של סוויפט מתחילת העשור השני של המאה ה-21. שתי הגרסאות יושבות יחד, שותות משקאות אלכוהוליים ושרות יחד את הפזמון, כשדמותה הנוכחית מנגנת בגיטרה כחולה בזמן שגרסתה הצעירה, ה"אנטי-גיבור" שלה, מרסקת את אותה הגיטרה על הרצפה. בבית השני נחשפת גרסה שלישית של סוויפט, עצומת ממדים שזוחלת לארוחת הערב בביתם של שכנים. אדם שנכח בשולחן יורה חץ ללבה של הענקית, והיא נועצת בו מבט מזועזע אך לא מבוהל. לאחר מכן היא אוכלת את מטעמי השולחן לבדה. בסצנה הבאה מוצגת שיחה קולנית בין בניה (מייק בירביגליה וג'ון ארלי) וכלתה (מרי אליזבת אליס) בזמן ההלוויה שלה. גרסה הרביעית והאחרונה שלה מציצה מתוך ארון הקבורה שלה. שלושת הנוכחים מתקוטטים על נושאים משפחתיים שונים, בזמן שהם מנסים להבין את צוואתה. על פיה, לילדיה יועברו 13 סנט וכל נכסיה יוקדשו לחתולים שלה. הקליפ מסתיים כשאר שתי הגרסאות הראשונות של סוויפט יושבות על גג ומציעות לגרסה ענקית בקבוק יין.<ref name="Huff 2022"></ref><ref name="Aniftos 2022"></ref><ref name="Curto 2022"></ref>

=== קבלה ===
הסצנה אשר רמזה למאבקה של סוויפט בהפרעות אכילה זכתה לתגובות מעורבות. הסצנה מתארת כיצד סוויפט צועדת מדוכאת לעבר המשקל אשר נכתב עליו "fat" ("שמנה"), וגורמת לסוויפט השנייה, המאושרת יותר, להניד את ראשה בביטול. בעקבות כך, נפוצו במדיות החברתיות טענות המאשימות את סוויפט בשמנופוביה.<ref></ref><ref></ref> כנגד האשמות יצאו פרסומים כמו העיתון הבריטי אינדפנדנט ותוכנית הטלוויזיה The View אשר טענו כי בהתחשב בהיסטוריה שלה עם הפרעות אכילה, היא לא צריכה "לרכך" את הטראומה שלה כדי להפוך את הביטוי האמנותי שלה ל"קל עיכול" לקהל. הם הדגישו שהמטרה של האנטי-גיבור היא להמחיש את "הפעולה המעוותת של המוח שלה כשהייתה במצוקה של הפרעת אכילה".<ref></ref><ref></ref>

בעקבות הביקורת הסירה אפל מיוזיק את הסצנה המדוברת מהקליפ, אם כי ביוטיוב היא עדיין קיימת.<ref></ref><ref></ref><ref></ref> לאחר כשבוע הסירה סוויפט בעצמה את התצלום מהווידאו קליפ בערוץ היוטיוב שלה.

== הצלחה מסחרית ==
עם יציאת האלבום Midnights זכה "Anti-Hero" ללמעלה מ-17.4 מיליון השמעות ביום הראשון לצאתו בספוטיפיי – מספר ההשמעות הגבוה ביותר שנצבר לשיר במהלך היום הראשון לפרסומו אי פעם בפלטפורמה. הסינגל נכנס לראשונה למצעדי הבילבורד גלובל 200 והבילבורד גלובל 200 ללא ארצות הברית במקום הראשון – השיר השני של סוויפט שעושה זאת מאז הקמתם ב-2020.<ref></ref>

בארצות הברית נכנס "Anti-Hero" לראשונה למצעד הבילבורד הוט 100 במקום הראשון, והפך לשיר התשיעי של הזמרת שעושה זאת. נתוניו בשבוע זה היו 59.7 מיליון השמעות בשירותי הזרמת המוזיקה, 13,500 עותקים דיגיטליים ו-32 מיליון השמעות איירפליי ברדיו. באותו שבוע הפכה סוויפט לאמן הראשון שאכלס בו-זמנית את כל עשרת המקומות הראשונים של המצעד בשיריו, האמן הראשון שחמישה משיריו נכנסו לראשונה לבילבורד הוט 100 במקום הראשון, האמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה), האמן הראשון שכבש ארבע פעמים את פסגות הבילבורד הוט 100 והבילבורד 200 במקביל והאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל. "Anti-Hero" צעד שמונה שבועות במקום הראשון של ההוט 100, ועקף את "Blank Space" בתור שירה המצליח ביותר סוויפט במצעד. מתוך שמונה השבועות, שישה מהם היו רצופים (השיר העשירי בתולדות המצעד שעושה זאת),<ref></ref><ref></ref> עד ש-"All I Want for Christmas" של מריה קארי עקף אותו. לאחר עונת החגים שב למיקום זה במשך שבועיים רצופים נוספים.<ref></ref><ref></ref> בשבוע השלישי לצאתו נמכר בכ-327,000 יחידות דיגיטליות בארצות הברית בלבד – שבוע המכירות הגדול ביותר אי פעם – שיא שהוחזק בעבר על ידי סוויפט עם השיר "Look What You Made Me Do", שבשבוע פרסומו נמכר בכ-353,000 יחידות דיגיטליות.<ref></ref> את 2022 סיים עם התואר "השיר הנמכר ביותר של השנה" עם 436,000 עותקים דיגיטליים.<ref></ref> כמו כן, הוא דורג במשך עשרים ושמונה שבועות בעשירייה הפותחת של ההוט 100.<ref></ref>

"Anti-Hero" היה גם להצלחתה הראשונה של סוויפט מאז "Delicate" (2018) בפורמט השמעות ברדיו בארצות הברית. הוא הופיעה לראשונה במקום ה-13 במצעד שירי הרדיו.<ref name="BBH100"></ref> בסופו של דבר הגיע לפסגתו, והפך את סוויפט לאמן היחיד שכבש את צמרת המצעד בשלושה עשורים שונים (העשור הראשון של המאה ה-21, העשור השני של המאה ה-21 ושנות ה-20 של המאה ה-21).<ref></ref> כמו כן, במשך שלושה שבועות לא רצופים הגיע למקום הראשון במצעד הפופ איירפליי<ref></ref> ובמצעד 40 השירים למבוגרים – שירה התשיעי של סוויפט שעושה זאת.

באוסטרליה כבש "Anti-Hero" את המקום הראשון של מצעדי ה-ARIA ושל מצעד האיירפליי – שירה התשיעי של הזמרת שעושה זאת.<ref></ref> כמו בארצות הברית, סוויפט דורגה במקום הראשון בו-זמנית הן במצעד הסינגלים והן בתרשים האלבומים – הפעם הראשונה שאמן עושה זאת בתולדות הדירוגים האוסטרליים אי-פעם.<ref></ref><ref></ref> "Anti-Hero" הגיע למקום הראשון גם בניו זילנד,<ref name=":26"></ref> וצעד במשך תשעה שבועות רצופים בראש מצעד הבילבורד ב – הצעידה הארוכה ביותר עבור אמן בין-לאומי.<ref></ref>

ב רשם "Anti-Hero" את הסינגל הראשון שדורג בראש מצעד הסינגלים הבריטי לאחר "Look What You Made Me Do". גם במדינה זו, סוויפט כבשה את פסגות מצעד הסינגלים ומצעד האלבומים הבריטי בו-זמנית – האישה הראשונה שעשתה זאת לאחר מיילי סיירוס עם Bangerz ו-"Wrecking Ball" ב-2013.<ref></ref> "Anti-Hero" צעד במקום הראשון במשך שישה שבועות רצופים, ועקף את "Look What You Made Me Do" בשיא זה. השיר נכנס לראשונה במקום הראשון במצעד הסינגלים האירי – שירה השלישי של סוויפט שעושה זאת. בו-זמנית אלבומה Midnights דורג במקום הראשון בתרשים האלבומים במדינה.<ref></ref>

בשאר העולם דורג "Anti-Hero" במקום השביעי והראשון בגרמניה,<ref></ref> בבלגיה ובלטביה בהתאמה.<ref></ref><ref></ref> הוא שבר שיא עבור מספר ההשמעות הגבוה ביותר בספוטיפיי לשיר של אמן בין-לאומי בשבוע וביומו הראשונים לצאתן בברזיל ובקנדה. על נתוני המכירות שלו במדינה האחרונה קיבל מאיגוד תעשיית ההקלטות הקנדי תואר זהב. "Anti-Hero" הגיע למקום גםבקנדה הוט 100 למשך חמישה שבועות רצופים.<ref></ref>

== פרסים ומועמדויות ==
{| class="wikitable sortable plainrowheaders" style="border:none; margin:0;"
|+פרסים ומועמדויות ל-"Anti-Hero"
! scope="col" |ארגון
! scope="col" |שנה
! scope="col" |קטגוריה
! scope="col" |תוצאה
! class="unsortable" scope="col" |הערות
|-
! scope="row" |פרס בחירת הקהל
|2022
|הווידאו קליפ הטוב ביותר של 2022
|
|<ref></ref>
|-
! scope="row" | פרסי קפריצ'ו
| 2022
| הלהיט הבין-לאומי של השנה
| 
|<ref></ref>
|-
! scope="row" | פרסי המוזיקה של היט FM
|2023
|עשרת הסינגלים הטובים ביותר של 2022
|
|<ref></ref>
|-
! scope="row" |פרסי ההצטיינות של ADG
|2023
|הווידאו קליפ הטוב ביותר
|
|<ref></ref>
|-
! rowspan="3" scope="row" |פרסי המוזיקה של iHeartRadio
| rowspan="3" | 2023
| שיר השנה
| 
| rowspan="3" |<ref></ref>
|-
| הליריקה הטובה ביותר
| 
|-
| הווידאו קליפ הטוב ביותר
| 
|-
! scope="row" | פרסי המוזיקה הבריטית
|2023
|השיר הבין-לאומי הטוב ביותר
|
|<ref></ref>
|-
! scope="row" | פרסי ג'אפה
| 2023
| השיר הבין-לאומי הטוב ביותר
| 
|<ref></ref>
|-
! scope="row" | פרסי גלובל
| 2023
| השיר הטוב ביותר
| 
|<ref></ref>
|-
! scope="row" | פרסי בחירת הילדים של ניקלודיאון
| 2023
|השיר האהוב ביותר
|
|<ref></ref>
|}

== רשימת השמעה ==

הורדה דיגיטלית וסטרימינג
* "Anti-Hero" – 3:21
* "Anti-Hero" (רמיקס של אילניום) – 4:27
* "Anti-Hero" (גרסה אקוסטית) – 3:16

הורדה דיגיטלית
* "Anti-Hero" (גרסה אינסטרומנטלית) – 3:21
* "Anti-Hero" (רמיקס של קנגס) – 3:55

הורדה דיגיטלית וסטרימינג – סינגל<ref name="bleachers"></ref>
# "Anti-Hero" (בהשתתפות להקת בליצ'רס) – 3:48
# "Anti-Hero" – 3:21

הורדה דיגיטלית וסטרימינג – רמיקסים<ref name="remixes"></ref>
# "Anti-Hero" (בהשתתפות להקת בליצ'רס) – 3:48
# "Anti-Hero" (רמיקס של רוזלבט) – 4:59
# "Anti-Hero" (רמיקס של קנגס) – 3:14
# "Anti-Hero" (רמיקס של ג'יידה ג'י) – 3:35
# "Anti-Hero" – 3:21

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)<ref></ref>
| פלטינה 5×
| 350,000
|-
! אוסטריה (IFPI Austria)
| זהב
| 15,000
|-
! בלגיה (BEA)
| זהב
| 20,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Danmark)
| זהב
| 45,000
|-
! צרפת (SNEP)
| זהב
| 100,000
|-
! גרמניה (BVMI)
| זהב
| 200,000
|-
! איטליה (FIMI)
| פלטינה
| 100,000
|-
! מקסיקו (AMPROFON)
| זהב
| 70,000
|-
! ניו זילנד (RMNZ)
| פלטינה ×2
| 60,000
|-
! נורווגיה (IFPI Norway)
| זהב
| 30,000
|-
! פולין (ZPAV)
| זהב
| 25,000
|-
! פורטוגל (AFP)
| פלטינה
| 10,000
|-
! ספרד (PROMUSICAE)
| זהב
| 30,000
|-
! הממלכה המאוחדת (BPI)
| פלטינה
| 600,000
|-
|colspan="3" |
|-
! יון (IFPI Greece)
| זהב
| 1,000,000
|-
| colspan="3" |
|}

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| גרסה
! scope="col"| חברת תקליטים
! scope="col"| הערות
|-
! scope="row"| איטליה
| rowspan="2"| 21 באוקטובר 2022
| איירפליי
| rowspan="4"| מקורית
| יוניברסל מיוזיק גרופ
| style="text-align:center;"|<ref name=italy></ref>
|-
! rowspan="5" scope="row"| ארצות הברית
| הורדה דיגיטלית
| rowspan="15"| ריפבליק רקורדס
| style="text-align:center;"|<ref name=digitalsingle></ref>
|-
| 24 באוקטובר 2022
| מוזיקה עכשווית למבוגרים מוזיקה עכשווית
| style="text-align:center;"|<ref name="hmac" />
|-
| 25 באוקטובר 2022
| רדיו להיטים עכשוויים
| style="text-align:center;"|<ref name=mainstream></ref>
|-
| 3 בנובמבר 2022
| rowspan="2" | הורדה דיגיטלית
| גרסה אינסטרומנטלית
| style="text-align:center;"|<ref></ref>
|-
| 7 בנובמבר 2022
| rowspan="2" | רמיקס בהשתתפות בליצ'רס
| style="text-align:center;"|<ref></ref>
|-
! scope="row" | עולם
| 8 בנובמבר 2022
| הורדה דיגיטלית הזרמת מוזיקה
| style="text-align:center;"|<ref name="bleachers" />
|-
! rowspan="5" scope="row" | ארצות הברית
| 9 בנובמבר 2022
| rowspan="5"|הורדה דיגיטלית
| רמיקס של רוזלבט
| style="text-align:center;"|<ref></ref>
|-
| rowspan="2" | 10 בנובמבר 2022
| רמיקס של קנגס
| style="text-align:center;"|<ref></ref>
|-
| רמיקס של ג'יידה ג'יי
| style="text-align:center;"|<ref></ref>
|-
| rowspan="3" | 11 בנובמבר 2022
| גרסה אקוסטית
| style="text-align:center;"|<ref></ref>
|-
| רמיקס של קנגס
| style="text-align:center;"|<ref></ref>
|-
! scope="row"| עולם
| הורדה דיגיטלית סטרימינג
| רמיקסים
| style="text-align:center;"|<ref name="remixes"/>
|-
! scope="row" | ארצות הברית
| 17 בנובמבר 2022
| הורדה דיגיטלית
| rowspan="2" | רמיקס של אילניום
| style="text-align:center;"|<ref></ref>
|-
! scope="row" rowspan="2"| עולם
| 18 בנובמבר 2022
| rowspan="2"| הורדה דיגיטלית סטרימינג
| style="text-align:center;"|<ref></ref>
|-
| 25 בנובמבר 2022
| גרסה אקוסטית
| style="text-align:center;"|<ref></ref>
|}

== גלריית עטיפות ==
<gallery class="center" classes="center">
קובץ:Taylor Swift – “Anti-Hero (Bleachers Remix)”.jpeg|עטיפת הרמיקס בהשתתפות להקת בליצ'רס
קובץ:Anti-Hero (Acoustic version).jpg|עטיפת הגרסה האוקסטית
קובץ:Anti-Hero (Instrumental Version).webp|עטיפת הגרסה האינסטרומנטלית
קובץ:Anti-Hero Illenium.jpg|עטיפת הרמיקס של אילניום
קובץ:Anti-Hero - Jayda G.jpg|עטיפת הרמיקס של ג'יידה ג'יי
קובץ:Anti-Hero (Roosevelt Remix).jpg|עטיפת הרמיקס של רוזלבט
קובץ:Anti-Hero - Kungs.jpg|עטיפת הרמיקס של קנגס
קובץ:Anti-Hero (Kungs Remix Extended Version).jpg|עטיפת הרמיקס המורחב של קנגס
</gallery>

== קישורים חיצוניים ==

== ביאורים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:וידאו קליפים שבוימו על ידי טיילור סוויפט
קטגוריה:וידאו קליפים מעוררי מחלוקות
קטגוריה:צנזורה פנימית
קטגוריה:שירים על בריאות הנפש
קטגוריה:שירים על גיבורי-על
קטגוריה:שירים על דכדוך
קטגוריה:שירים על חרדה
קטגוריה:שירים על סיוטים
קטגוריה:שירי סינת'-פופ אמריקאיים
קטגוריה:שירי פופ רוק אמריקאיים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת ריפבליק רקורדס